CELEX: 32015R0756
Language: hr
Date: 2015-04-29 00:00:00
Title: Uredba (EU) 2015/756 Europskog parlamenta i Vijeća od 29. travnja 2015. o suspenziji određenih povlastica koje se odnose na uvoz u Uniju poljoprivrednih proizvoda podrijetlom iz Turske

19.5.2015   
            
            
               HR
            
            
               Službeni list Europske unije
            
            
               L 123/50
            
         UREDBA (EU) 2015/756 EUROPSKOG PARLAMENTA I VIJEĆA
   od 29. travnja 2015.
   o suspenziji određenih povlastica koje se odnose na uvoz u Uniju poljoprivrednih proizvoda podrijetlom iz Turske
   (kodificirani tekst)
   EUROPSKI PARLAMENT I VIJEĆE EUROPSKE UNIJE,
   uzimajući u obzir Ugovor o funkcioniranju Europske unije, a posebno njegov članak 207. stavak 2.,
   uzimajući u obzir prijedlog Europske komisije,
   nakon prosljeđivanja nacrta zakonodavnog akta nacionalnim parlamentima,
   uzimajući u obzir mišljenje Europskoga gospodarskog i socijalnog odbora (1),
   u skladu s redovnim zakonodavnim postupkom (2),
   budući da:
   
               (1)
            
            
               Uredba Vijeća (EZ) br. 1506/98 (3) bila je značajno izmijenjenaa (4). Radi jasnoće i racionalnosti, ovu bi Uredbu trebalo kodificirati.
            
         
               (2)
            
            
               Temeljem Sporazuma o pridruživanju između Europske ekonomske zajednice i Turske (5), („Sporazum”), toj zemlji bile su dodijeljene povlastice za određene poljoprivredne proizvode.
            
         
               (3)
            
            
               Odlukom br. 1/98 Vijeća za pridruživanje EZ-Turska (6) predviđa se poboljšanje i konsolidacija trgovinskih povlastica vezanih za uvoz poljoprivrednih proizvoda podrijetlom iz Turske u Uniju te se utvrđuje niz preferencijalnih povlastica za izvoz mesa i živih životinja iz Zajednice u Tursku.
            
         
               (4)
            
            
               Turska od 1996. primjenjuje zabranu uvoza živih životinja vrste goveda (oznaka KN 0102) i ograničenja na uvoz goveđeg mesa (oznake KN 0201-0202). Te mjere su, s obzirom da se radi o količinskim ograničenjima, nespojive sa Sporazumom i sprečavaju Uniju da ima korist od povlastica koje su joj dodijeljene u skladu s Odlukom br. 1/98. Unatoč razgovorima s Turskom o ovom problemu, s ciljem pronalaženja rješenja putem pregovora, količinska ograničenja još uvijek su na snazi.
            
         
               (5)
            
            
               Kao posljedica tih mjera, izvoz predmetnih proizvoda podrijetlom iz Unije u Tursku je blokiran. Zbog zaštite trgovinskih interesa Unije ovu situaciju bi trebalo uravnotežiti istovrsnim mjerama. Stoga bi povlastice navedene u Prilogu I. ove Uredbe trebalo suspendirati.
            
         
               (6)
            
            
               Kako bi se osigurali jedinstveni uvjeti za provedbu ove Uredbe, Komisiji bi trebalo dodijeliti provedbene ovlasti. Te bi se ovlasti trebale izvršavati u skladu s Uredbom (EU) br. 182/2011 Europskog parlamenta i Vijeća (7),
            
         DONIJELI SU OVU UREDBU:
   Članak 1.
   Suspendiraju se dvije carinske kvote utvrđene u Prilogu I.
   Članak 2.
   Komisija provedbenim aktima prekida suspenziju iz članka 1. nakon što se ukinu ograničenja na povlašteni izvoz iz Unije u Tursku. Ti se provedbeni akti donose u skladu s postupkom ispitivanja iz članka 3. stavka 2.
   Članak 3.
   1.   Komisiji pomaže Odbor za zajedničku organizaciju tržišta poljoprivrednih proizvoda uspostavljen člankom 229. Uredbe (EU) br. 1308/2013 Europskog parlamenta i Vijeća (8). Navedeni odbor jest odbor u smislu Uredbe (EU) br. 182/2011.
   2.   Prilikom upućivanja na ovaj stavak primjenjuje se članak 5. Uredbe (EU) br. 182/2011.
   3.   Ako se mišljenje Odbora mora dobiti na temelju pisanog postupka, navedeni postupak završava bez rezultata kada to, u roku za davanje mišljenja, odluči predsjednik Odbora ili to zahtijeva najmanje četvrtina članova odbora.
   Članak 4.
   Uredba (EZ) br. 1506/98 stavlja se izvan snage.
   Upućivanje na Uredbu stavljenu izvan snage smatraju se upućivanjima na ovu Uredbu i čitaju se u skladu s korelacijskom tablicom u Prilogu III.
   Članak 5.
   Ova Uredba stupa na snagu dvadesetog dana od dana objave u Službenom listu Europske Unije.
   
      Ova je Uredba u cijelosti obvezujuća i izravno se primjenjuje u svim državama članicama.
      Sastavljeno u Strasbourgu 29. travnja 2015.
      
         
            Za Europski parlament
         
         
            Predsjednik
         
         M. SCHULZ
      
      
         
            Za Vijeće
         
         
            Predsjednica
         
         Z. KALNIŅA-LUKAŠEVICA
      
   
   
      (1)  Mišljenje od 10. prosinca 2014. (još nije objavljeno u Službenom listu).
   
      (2)  Stajalište Europskog parlamenta od 11. ožujka 2015. (još nije objavljeno u Službenom listu) i odluka Vijeća od 20. travnja 2015.
   
      (3)  Uredba Vijeća (EZ) br. 1506/98 od 13. srpnja 1998. o uvođenju povlastice za Tursku u obliku carinske kvote Zajednice za lješnjake u 1998. i o suspenziji određenih povlastica (SL L 200, 16.7.1998., str. 1.).
   
      (4)  Vidjeti Prilog II.
   
      (5)  SL 217, 29.12.1964., str. 3687/64.
   
   
      (6)  Odluka br. 1/98 Vijeća za pridruživanje EZ-Turska od 25. veljače 1998. o trgovinskim aranžmanima za poljoprivredne proizvode (SL L 86, 20.3.1998., str. 1.).
   
      (7)  Uredba (EU) br. 182/2011 Europskog parlamenta i Vijeća od 16. veljače 2011. o utvrđivanju pravila i općih načela u vezi s mehanizmima nadzora država članica nad izvršavanjem provedbenih ovlasti Komisije (SL L 55, 28.2.2011., str. 13.).
   
      (8)  Uredba (EU) br. 1308/2013 Europskog parlamenta i Vijeća od 17. prosinca 2013. o uspostavljanju zajedničke organizacije tržišta poljoprivrednih proizvoda i stavljanju izvan snage uredbi Vijeća (EEZ) br. 922/72, (EEZ) br. 234/79, (EZ) br. 1037/2001 i (EZ) br. 1234/2007 (SL L 347, 20.12.2013., str. 671.).
   
      PRILOG I.
      
                  Redni broj
               
               
                  Oznaka KN
               
               
                  Naziv robe
               
               
                  Količina kvote po godini ili po navedenom razdoblju (u tonama)
               
               
                  Primjenjiva carinska stopa
               
            
                  09.0217
               
               
                  ex 0807 11 00 
               
               
                  Lubenice, svježe:
               
               
                  14 000 
               
               
                  oslobođeno
               
            
                  od 16. lipnja do 31. ožujka
               
            
                  09.0207
               
               
                  2002 90 31 
               
               
                  Rajčice, pripremljene ili konzervirane na drugi način nego u octu ili octenoj kiselini, osim cijelih ili u komadima, s masenim udjelom suhe tvari 12 % ili većim
               
               
                  30 000 , s masenim udjelom suhe tvari 28-30 %
               
               
                  oslobođeno
               
            
                  09.0209
               
               
                  2002 90 39 
               
            
                  2002 90 91 
               
            
                  2002 90 99 
               
            
   
      PRILOG II.
      
         Uredba stavljena izvan snage i njezina izmjena
      
      
                  Uredba Vijeća (EZ) br. 1506/98
                  (SL L 200, 16.7.1998., str. 1.)
               
               
                   
               
            
                  Uredba (EU) br. 255/2014 Europskog parlamenta i Vijeća
                  (SL L 84, 20.3.2014., str. 57.)
               
               
                  Samo članak 3.
               
            
   
      PRILOG III.
      
         Korelacijska tablica
      
      
                  Uredba (EZ) br. 1506/98
               
               
                  Ova Uredba
               
            
                  Članak 1.
               
               
                  —
               
            
                  Članak 2.
               
               
                  Članak 1.
               
            
                  Članak 3.
               
               
                  Članak 2.
               
            
                  Članak 3.a
               
               
                  Članak 3.
               
            
                  —
               
               
                  Članak 4.
               
            
                  Članak 4.
               
               
                  Članak 5.
               
            
                  Prilog I.
               
               
                  —
               
            
                  Prilog II.
               
               
                  Prilog I.
               
            
                  —
               
               
                  Prilog II.
               
            
                  —
               
               
                  Prilog III